સરકારી નોકરી માટે બનાવટી નિમણૂકપત્રો મેળવનારા લોકોની સંખ્યા ઘણી મોટી છે અને સમગ્ર રાજ્યમાં આવા લોકો છે. પરંતુ બનાવટી નિમણૂકપત્રો મેળવ્યા હોવાનું બહાર આવે તો પોતે આરોપી બની જશે તેવી આશંકા પીડિતોને સતાવી રહી છે. સેકટર-૭ પોલીસ સ્ટેશનના પીઆઈ જે.ડી. મેવાડાએ જણાવ્યુ હતું કે, પોલીસ પાસે કેટલાક પીડિતોની યાદી છે. આ ટોળકીએ નાણાં પડાવ્યા હોય તેવા લોકો પોલીસમાં ફરિયાદ આપશે તો તેમનો જવાબ નોંધીને સાહેદ તરીકે લઈશું. ચૂપ રહેલા અનેક ઉમેદવારો પોલીસના આ પ્રકારના વલણ બાદ બહાર આવે તેવી શક્યતા છે.